Document ID: 31976L0766

Smernica Rady
z 27. júla 1976
o aproximácii právnych predpisov členských štátov týkajúcich sa liehových tabuliek
(76/766/ES)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 100,
so zreteľom na návrh Komisie,
so zreteľom na stanovisko Zhromaždenia [1],
so zreteľom na stanovisko Hospodárskeho a sociálneho výboru [2],
keďže vo viacerých členských štátoch sú zavedené zákony predpisujúce koncentráciu liehu v zmesiach vody a etanolu; keďže tieto sa v jednotlivých členských štátoch líšia, čo vytvára bariéru pre vzájomný obchod, je potrebné, aby došlo v tejto oblasti k zosúladeniu predpisov a vytvoreniu spoločnej definície pojmu;
keďže Rada vo svojej rezolúcii zo 17. decembra 1973 [3] o priemyselnej politike vyzvala Komisiu, aby jej do 1. decembra l974 predložila návrh smernice o liehomeroch a meraní obsahu liehu;
keďže zosúladenie zákonov, iných právnych predpisov a správnych opatrení týkajúcich sa metód pri určovaní obsahu liehu na základe výsledkov meraní je podstatným doplnkom smernice o zosúladení liehomerov a liehových hustomerov v záujem toho, aby sa v tomto smere odstránili nejasnosti a rozpory,
PRIJALA TÚTO SMERNICU:
Článok 1
Táto smernica definuje spôsoby vyjadrenia stupňovitosti liehu, buď v objeme, alebo v hmotnosti, ako to definuje príloha, a uvádza vzorec na vytvorenie tabuliek pre výpočet stupňovitosti liehu na základe vykonaných meraní.
Článok 2
Od 1. januára 1980 v členských štátoch nemožno spochybniť údaje o stupňovitosti liehu, ktoré sú uvedené v tabuľkách vyhotovených podľa vzorca v prílohe a na základe údajov meraní pomocou liehomerov alebo liehových hustomerov označených značkou EHS alebo meradlami, ktoré zaručujú, že merania budú rovnako presné.
Článok 3
Symboly používané na vyjadrenie koncentrácie liehu tak, ako sú uvedené v článku 2 a definované v prílohe, sú nasledujúce:
"% vol" pre objemové meranie obsahu liehu,
"% mas" pre hmotnostné meranie obsahu liehu.
Článok 4
Členské štáty od 1. januára l980 zakážu používanie koncentrácií liehu, ktoré nie sú v súlade s ustanoveniami tejto smernice.
Článok 5
1. Členské štáty do 24 mesiacov od dátumu oznámenia tejto smernice prijmú a uverejnia ustanovenia potrebné na dosiahnutie súladu s touto smernicou. Ihneď o tom budú informovať Komisiu.
Tieto ustanovenia sa budú uplatňovať najneskôr od 1. januára l980.
2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.
Článok 6
Táto smernica je adresovaná členským štátom.
V Bruseli 27. júla 1976

Labels: 1
17
15